
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1458 

10 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αμοιβής των Στατιστικών Ανταποκριτών, 
Αγροφυλάκων και άλλων προσώπων, που θα απα¬ 
σχοληθούν με τη συμπλήρωση των ερωτηματολο¬ 
γίων της Ετήσιας Γεωργικής ΣτατιστικήςΈρευνας, 

έτους 2006. 1 

Έγκριση, ανάθεση και εκτέλεση του έργου «Υποστήρι¬ 
ξη χρηστών σε ευρωπαϊκές στατιστικές» και έγκρι¬ 
ση χρησιμοποίησης στατιστικών οργάνων. 2 

Μεταβίβαση αρμοδιοτήτων στον υποδιοικητή του 
Οργανισμού Ασφάλισης Ελεύθερων Επαγγελμα- 

τιών. 3 

Καθορισμός της διαδικασίας πρόσληψης προσωπικού 
στις Δημόσιες Επιχειρήσεις με την επωνυμία ΟΣΕ 
ΑΕ, ΕΔΙΣΥ ΑΕ, ΤΡΑΙΝΟΣΕ ΑΕ, ΓΑΙΑΟΣΕ ΑΕ, ΟΑΣΑ 
ΑΕ, ΕΘΕΛ ΑΕ, ΗΣΑΠ ΑΕ, ΗΛΠΑΠ ΑΕ, ΟΛΥΜΠΙΑΚΗ 
ΑΕΡΟΠΟΡΙΑ ΥΠΗΡΕΣΙΕΣ Α.Ε., ΟΛΥΜΠΙΑΚΗ ΑΕΡΟ¬ 
ΠΛΟΙΑ Α.Ε. ΚΑΙ ΓΑΛΙΛΑΙΟΣ ΕΛΛΑΣ Α.Ε. 4 

Εξουσιοδότηση στο Γ ενικό Γ ραμματέα, στον Ειδικό 
Γραμματέα, στον Προϊστάμενο Γενικής Διεύθυν¬ 
σης και στους Προϊσταμένους των Διευθύνσεων 
των Αυτοτελών Τμημάτων και των Τμημάτων του 
Υπουργείου Μακεδονίας - Θράκης για υπογραφή 


εγγράφων «Με εντολή Υπουργού». 5 

ΑΠΟΦΑΣΕΙ Σ 

Αριθμ. 8714/Γ2-1438 (1) 


Καθορισμός αμοιβής των Στατιστικών Ανταποκριτών, 
Αγροφυλάκων και άλλων προσώπων, που θα απα¬ 
σχοληθούν με τη συμπλήρωση των ερωτηματολογίων 
της Ετήσιας Γεωργικής ΣτατιστικήςΈρευνας, έτους 
2006. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 9 του ν. 2392/1996 «Πρόσβαση της Γε¬ 
νικής Γραμματείας Εθνικής Στατιστικής Υπηρεσίας της 
Ελλάδος (ΓΓ ΕΣΥΕ) σε διοικητικές πηγές και διοικητι¬ 
κά αρχεία, Επιτροπή Στατιστικού Απορρήτου, ρύθμιση 
θεμάτων διενέργειας απογραφών και στατιστικών ερ¬ 


γασιών, καθώς και θεμάτων της ΓΓ ΕΣΥΕ», όπως αυτό 
τροποποιήθηκε από το άρθρο 14 του ν. 3470/2006 (ΦΕΚ 
132/τ.Α'/28.6.2006). 

β. Του άρθρου 22 του ν. 2362/1995 «Περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις». 

γ. Του ν.δ. 3627/1956 «Περί οργανώσεως της ΕΣΥΕ» 
και των π.δ. 1143/1980 «Περί οργανισμού της ΕΣΥΕ», και 
226/2000 «Οργανισμός της ΓΓ ΕΣΥΕ». 

δ. Του π.δ. 63/2005 με θέμα «Κωδικοποίηση της νομο¬ 
θεσίας για την Κυβέρνηση και τα Κυβερνητικά Όργανα» 
(ΦΕΚ 98/Α722.4.2005). 

ε. Του π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών (Φ.Ε.Κ. 57/Α72002). 

στ. Της υπ’ αριθμ. 37930/ΔΙΟΕ 1264/14.10.2005 απόφασης 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 1432/τ.Β7 2005), 
όπως ισχύει. 

ζ. Του β.δ. 111/15.2.62 «Περί διενεργείας ετήσιας γεωρ¬ 
γικής στατιστικής ερεύνης Δήμων και Κοινοτήτων» (ΦΕΚ 
31/ τ.Α722.2.1962). 

η. Της υπ’ αριθμ. 10674/Β2-504/29.8.2001 κοινής απόφα¬ 
σης του Υπουργού Εθνικής Οικονομίας και του Υφυπουρ¬ 
γού Εσωτερικών, Δημόσιας Διοίκησης και Αποκέντρωσης, 
με θέμα «Εγκριση Επεξεργασίας της Ετήσιας Γ εωργικής 
ΣτατιστικήςΈρευνας, στις έδρες των Δήμων και Κοινο¬ 
τήτων της Χώρας». 

θ. Της υπ’ αριθμ. 9293/Γ2-563/13.7.20 01 εγκυκλίου του Γ ε¬ 
νικού Γ ραμματέα Ε.Σ.Υ.Ε, με θέμα «Διενέργεια της Ετήσιας 
Γεωργικής ΣτατιστικήςΈρευνας». 

ι. Την υπ’ αριθμ. 9609/Γ2-1632/3.8.2006 κοινή απόφαση 
των Υπουργών Οικονομίας και Οικονομικών, Εσωτερικών, 
Δημ. Διοίκησης και Αποκέντρωσης και Αγροτικής Ανάπτυ¬ 
ξης και Τροφίμων, με θέμα «Ανάθεση, έγκριση, προκήρυ¬ 
ξη, διενέργεια και κατανομή των δαπανών της Ετήσιας 
Γ εωργικής Στατιστικής Έρευνας, έτους 2006, έγκριση 
χρησιμοποίησης στατιστικών οργάνων και καθορισμός 
της αμοιβής τους» (ΦΕΚ 1392/τ.Β7ΐ4.9.2006), όπως τροπο¬ 
ποιήθηκε με την υπ’ αριθμ. 14146/Γ2-2388/ 29.11.2006 όμοια 
απόφαση (ΦΕΚ 1824/τ.Β7ΐ4.12.2006). 

2. Το γεγονός ότι από τις διατάξεις της απόφασης αυτής 
προκαλείται δαπάνη ύψους τετρακοσίων σαράντα μίας 
χιλιάδων τριακοσίων ογδόντα ευρώ (441.380,00 ευρώ), 
για το οικονομικό έτος 2007, η οποία θα βαρύνει τον ειδ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Φορέα 23-750 (ΚΑΕ 5254) του τακτικού προϋπολογισμού 
της ΓΓ ΕΣΥΕ, αποφασίζουμε: 

1. Καθορίζουμε εφάπαξ αμοιβή των Στατιστικών Αντα¬ 
ποκριτών, Αγροφυλάκων και άλλων προσώπων που θα 
απασχοληθούν με τη συμπλήρωση των ερωτηματολογίων 
της Ετήσιας Γεωργικής ΣτατιστικήςΈρευνας, έτους 2006, 
η οποία ανατέθηκε με την υπ’ αριθμ. 9609/Γ2-1632/ 3.8.2006 
κοινή απόφαση, ως εξής: 

α. Εκατό (100,00) ευρώ για κάθε Στατιστικό Αντα¬ 
ποκριτή γεωπόνο, ή υπάλληλο, της έδρας του Δήμου 
ή της Κοινότητας, ο οποίος θα εργασθεί για τη συλ¬ 
λογή στοιχείων και τη συμπλήρωση των ανάλογων 
στατιστικών εντύπων του Δ. Διαμερίσματος της έδρας 
του Δήμου ή της Κοινότητας και θα έχει την ευθύ¬ 
νη και το συντονισμό των εργασιών, για την ομαλή 
πορεία διενέργειας και επεξεργασίας της έρευνας, 
μέσα στα διοικητικά όρια του Δήμου ή της Κοινότη¬ 
τας, την τήρηση του σχετικού χρονοδιαγράμματος, 
καθώς και τους ελέγχους, λογικό και πληρότητας, των 
ερωτηματολογίων όλων των Δημοτικών / Κοινοτικών 
Διαμερισμάτων. 

(συνολική δαπάνη: 100,00 ευρώ X 1033 Συντ. Στατ/κοί 
Ανταποκριτές = 103.300,00 ευρώ). 

β. Εξήντα (60,00) ευρώ για κάθε Στατιστικό Ανταποκριτή 
που θα εργασθεί σε Δημοτικό ή Κοινοτικό Διαμέρισμα για 
τη συλλογή στοιχείων και τη συμπλήρωση των ανάλογων 
στατιστικών εντύπων. 

Οι Στατιστικοί Ανταποκριτές που έχουν ορισθεί να ερ- 
γασθούν σε περισσότερα του ενός Δημοτικά/Κοινοτικά 
Διαμερίσματα, θα πληρωθούν χωριστά για κάθε Δημοτικό/ 
Κοινοτικό Διαμέρισμα. Το ίδιο ισχύει και για το Συντονιστή 
Στατιστικό Ανταποκριτή της έδρας σε περίπτωση που θα 
εργασθεί και σε άλλα Δημοτικά/ Κοινοτικά Διαμερίσμα¬ 
τα, επιπλέον του Δ. Διαμερίσματος της έδρας, δηλαδή 
θα πληρωθεί εξήντα (60,00) ευρώ για κάθε Δημοτικό/ 
Κοινοτικό Διαμέρισμα. 

(συνολική δαπάνη: 60,00 ευρώ X 5.097 Στατ/κοί Αντα¬ 
ποκριτές = 305.820,00 ευρώ). 

γ. Δέκα (10,00) ευρώ για κάθε Αγροφύλακα, για τη συ¬ 
γκέντρωση και παροχή των απαιτούμενων λεπτομερών 
στοιχείων της περιοχής του στους Στατιστικούς Ανταπο¬ 
κριτές και την εν γένει συνεργασία μαζί τους. Οι Αγρο¬ 
φύλακες που υπηρετούν σε περισσότερα του ενός Δη- 
μοτικά/Κοινοτικά Διαμερίσματα θα πληρωθούν χωριστά 
για κάθε Δημοτικό/Κοινοτικό Διαμέρισμα. 

Οι Αγροφύλακες απασχολούνται στην οργανική τους 
θέση και τα Δημοτικά/Κοινοτικά Διαμερίσματα όπου 
έχουν ορισθεί με αποφάσεις της Υπηρεσιακής τους μο¬ 
νάδας. 

(συνολική δαπάνη: 10,00 ευρώ X 2000 Αγροφύλακες = 
20.000,00 ευρώ). 

δ. Δύο (2,00) ευρώ για τον έλεγχο κάθε ερωτηματολο¬ 
γίου Δημοτικού/Κοινοτικού Διαμερίσματος από τον Γεω- 
πόνο της Διεύθυνσης Γεωργίας και Αγροτικής Ανάπτυξης, 
εντός των ορίων της Νομαρχιακής Αυτοδιοίκησης, όπου 
υπηρετεί. 

(συνολική δαπάνη: 2,00 ευρώ X 6.130 ερωτηματολόγια 
= 12.260,00 ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Ιουλίου 2007 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 


Αριθμ. 8776/Β3-2988 (2) 

Έγκριση, ανάθεση και εκτέλεση του έργου «Υποστήριξη 
χρηστών σε ευρωπαϊκές στατιστικές» και έγκριση χρη¬ 
σιμοποίησης στατιστικών οργάνων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Των άρθρ. 9 και 10 του ν. 2392/1996 «πρόσβαση 
της Γενικής Γραμματείας Εθνικής Στατιστικής Υπηρε¬ 
σίας της Ελλάδος (Γ.Γ. ΕΣΥΕ) σε διοικητικές πηγές και 
διοικητικά αρχεία, Επιτροπή Στατιστικού Απόρρητου, 
ρύθμιση θεμάτων διενέργειας απογραφών και στατι¬ 
στικών εργασιών, καθώς και θεμάτων της Γ.Γ. ΕΣΥΕ», 
και της παραγράφου 3 του άρθρου 14 του ν. 3470/2006 
(ΦΕΚ 132/τ.Α'), 

β. Του π.δ. 63/2005 «Κωδικοποίηση της νομοθεσίας για 
την κυβέρνηση και τα κυβερνητικά όργανα» (ΦΕΚ 98/ 
Τ.Α722.4.2005), 

γ. Του ν.δ. 3627/1956 «περί οργανώσεως της Εθνικής 
Στατιστικής Υπηρεσίας της Ελλάδος» και των π.δ. 1143/ 
1980 «περί Οργανισμού της ΕΣΥΕ» και 226/2000 «Οργανι¬ 
σμός της Γ.Γ. ΕΣΥΕ», 

δ. Του άρθρου 22 του ν. 2362/1995 «περί Δημοσίου Λο¬ 
γιστικού Ελέγχου των δαπανών του κράτους και άλλες 
διατάξεις», 

ε. Του άρθρου 40 του ν. 849/1978 «περί παροχής κινή¬ 
τρων διά την ενίσχυσιν της περιφερειακής και οικονομικής 
ανάπτυξης της χώρας», όπως συμπληρώθηκε με το άρθρο 
8 του ν. 2129/1993 με θέμα «Αύξηση συντάξεων και άλλες 
διατάξεις», 

στ. Του άρθρου 7 της υπ’ αριθμ. 37930/ΔΙΟΕ 1264/ 
14.10.2005 απόφασης του πρωθυπουργού και του υπουρ¬ 
γού Οικονομίας και Οικονομικών «Καθορισμός αρμοδιοτή¬ 
των των υφυπουργών Οικονομίας και Οικονομικών» (ΦΕΚ 
1432/Τ.Β714.10.2005), 

ζ. Του π.δ. 81/2002 «Συγχώνευση των Υπουργείων Εθν. 
Οικονομίας και Οικονομικών» (ΦΕΚ 57/21.3.2002). 

2. Το σχέδιο δράσης της ΕΕ για τη βελτίωση της δια¬ 
θεσιμότητας δεδομένων σε θέματα Κοινωνίας της Πλη¬ 
ροφορίας. 

3. Τη υπ’ αριθμ. 17201.2006.002.2006.259 συμφωνία χρη¬ 
ματοδότησης, συνολικού ύψους τριάντα τεσσάρων χιλι¬ 
άδων εννιακοσίων τριάντα ευρώ και τριάντα έξι λεπτών 
(34.930,36 ευρώ), η οποία έχει υπογράφει μεταξύ της Γ.Γ. 
ΕΣΥΕ και του Στατιστικού Γ ραφείου των Ευρωπαϊκών Κοι¬ 
νοτήτων (ΕΙΙΒΟδΤΑΤ) και η οποία αφορά στην υποστήριξη 
των χρηστών της Βιβλιοθήκης μέσω του Κέντρου Υποστή¬ 
ριξης Ευρωπαϊκών Στατιστικών Δεδομένων στην Ελλάδα 
(Εδϋδ Οθπϊγθ οί Θγθθοθ); κατά την περίοδο 1 Οκτωβρίου 
2006 μέχρι και 30 Σεπτεμβρίου 2007. 

4. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

1. Εγκρίνουμε τη διεξαγωγή του έργου «Υποστήριξη χρη¬ 
στών σε ευρωπαϊκές στατιστικές» κατά τη διάρκεια της 
περιόδου 1.10.2006-30.9.2007. 

2. Αναθέτουμε στις Δ/νσεις Στατιστικής Πληροφόρησης 
και Εκδόσεων, καθώς και Πληροφορικής της Γ.Γ. ΕΣΥΕ, τον 
προγραμματισμό και τη διεξαγωγή του ανωτέρω έργου. 

3. Σκοπός του έργου αυτού είναι η υποστήριξη των 
χρηστών της βιβλιοθήκης μέσω του Κέντρου Υποστήρι¬ 
ξης Ευρωπαϊκών Στατιστικών Δεδομένων στην Ελλάδα 
(Εδϋδ Οθπϊγθ οί Ογθθοθ), που λειτουργεί ως μέρος της 

Βιβλιοθήκης, προκειμένου οι χρήστες να έχουν πρόσβα¬ 
ση στις πρόσφατες και πιο ολοκληρωμένες διαθέσιμες 
στατιστικές πληροφορίες σε επίπεδο ΕΕ, κρατών-μελών, 
ευρωζώνης και άλλων χωρών, καθώς και στις εκδόσεις της 
ΕυΐΌ$ί3ί. Το Κέντρο αυτό θα βοηθά, επίσης, τους χρήστες 
να εντοπίζουν τα στοιχεία επικοινωνίας με άλλες πηγές 
πληροφόρησης, προκειμένου να συλλέξουν και περαιτέρω 
πληροφορίες. 

Για την επίτευξη του στόχου αυτού θα πραγματοποιη¬ 
θούν οι παρακάτω εργασίες: 

- Διαδικτυακή σύνδεση με τη ΕυΐΌ3ί3ί για άντληση στα¬ 
τιστικών στοιχείων και δημοσιευμάτων. 

- Εξυπηρέτηση των χρηστών σε στατιστικά και μεθοδο¬ 
λογικά στοιχεία και εκδόσεις, τόσο της χώρας μας, όσο 
και άλλων χωρών, με καθοδήγησή τους στην ιστοσελίδα 
της ΕιιΐΌδ&Ι. 

- Τεχνική υποστήριξη των χρηστών για την πρόσβαση 
τους στην ιστοσελίδα της Ευωείδί. 

- Επεξεργασία των πληροφοριών που προέρχονται από 
τα δελτία αιτημάτων των χρηστών. 

- Κατάρτιση τριμηνιαίων εκθέσεων με τα αποτελέσματα 
της επεξεργασίας των δελτίων των χρηστών και αποστο¬ 
λή τους στη ΕυΐΌ5ΐ3ί. 

- Κατάρτιση τελικής τεχνικής και οικονομικής έκθεσης 
και αποστολή της στη ΕυΐΌ3ί3ί, μετά το πέρας της συμ¬ 
φωνίας. 

4. Για τη διεξαγωγή του έργου θα χρησιμοποιηθούν 
εντός του κανονικού ωραρίου εργασίας μόνιμοι υπάλ¬ 
ληλοι της Γ.Γ. ΕΣΥΕ και το έργο θα ολοκληρωθεί εντός 
του έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 2 Αυγούστου 2007 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 392 (3) 

Μεταβίβαση αρμοδιοτήτων στον υποδιοικητή του Ορ¬ 
γανισμού Ασφάλισης Ελεύθερων Επαγγελματιών. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ ΑΣΦΑΛΙΣΗΣ 
ΕΛΕΥΘΕΡΩΝ ΕΠΑΓΓΕΛΜΑΤΙΩΝ 

Έχοντας υπόψη: 

1. Τις διατάξεις: 

α) του άρθρου 11 ν. 2676/1999 (ΦΕΚ 1/Α'/1999) όπως 
συμπληρώθηκε με τα άρθρα 50 παρ. 1 και 70 παρ. 7 
ν. 3518/2006 (ΦΕΚ 272/Α72006). 

β) Του π.δ. 154/2006 (ΦΕΚ 167/Α'/2006). 

γ) Του π.δ. 38/2007 (ΦΕΚ 33/Α72007). 

δ) Την υπ’ αριθμ. Φ. 10035/20848/3135/19.7.2007 υπουργική 
απόφαση. (ΦΕΚ 311/24.7.2007/τ. Υ.Ο.ΔΔ) 

2. Την ανάγκη για τη βελτίωση της λειτουργίας των 
υπηρεσιών του Ο.Α.Ε.Ε. 

3. Το γεγονός ότι με την παρούσα απόφαση δεν προ- 
καλείται δαπάνη σε βάρος του προϋπολογισμού του Ορ¬ 
γανισμού, αποφασίζουμε: 

Μεταβιβάζουμε στον Υποδιοικητή του Ο.Α.Ε.Ε. Θεόδωρο 
Νικολάου την άσκηση του Ελέγχου (άρθρο 1 παρ. β του 
π.δ. 38/2007) των παρακάτω Δ/νσεων του Ο.Α.Ε.Ε., εκτός 
εάν με αυτή ρυθμίζονται θέματα γενικότερης πολιτικής 
του Οργανισμού. 

Η εποπτεία των Δ/νσεων αυτών εξακολουθεί να παρα¬ 
μένει στο Διοικητή του Οργανισμού. 


1. Κεντρική Υπηρεσία 

α) Ασφάλισης 

β) Εσόδων 

γ) Στατιστικής και Αναλογιστικών Μελετών 

δ) Παροχών Συντάξεων 

ε) Οικονομικού (μόνο τα θέματα που αφορούν την εκ¬ 
καθάριση συντάξεων) 

στ) Οργάνωσης και Εκπαίδευσης (εκτός των θεμάτων 
που αφορούν τη συγκρότηση των Συλλογικών Οργάνων 
και τη διεξαγωγή της διαδικασίας για την εκλογή αιρετής 
Διοίκησης) 

2. Περιφερειακών Υπηρεσιών 

Τον έλεγχο όλων των Περιφερειακών Δ/νσεων του 

Ο.Α.Ε.Ε. 

Οι ανωτέρω αρμοδιότητες δύναται να ανακαλούνται 
ελευθέρως υπό του Διοικητού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2007 

Ο Διοικητής 
Κ. ΚΟΝΤΟΣ 

-♦- 

Αριθμ. 45378/555 (4) 

Καθορισμός της διαδικασίας πρόσληψης προσωπικού στις 
Δημόσιες Επιχειρήσεις με την επωνυμία ΟΣΕ ΑΕ, ΕΔΙΣΥ 
ΑΕ, ΤΡΑΙΝΟΣΕ ΑΕ, ΓΑΙΑΟΣΕ ΑΕ, ΟΑΣΑ ΑΕ, ΕΟΕΛ ΑΕ, 
ΗΣΑΠ ΑΕ, ΗΛΠΑΠ ΑΕ, ΟΛΥΜΠΙΑΚΗ ΑΕΡΟΠΟΡΙΑ ΥΠΗ¬ 
ΡΕΣΙΕΣ Α.Ε., ΟΛΥΜΠΙΑΚΗ ΑΕΡΟΠΛΟΙΑ Α.Ε. ΚΑΙ ΓΑΛΙ¬ 
ΛΑΙΟΣ ΕΛΛΑΣ Α.Ε. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 4 του άρθρου 13 του ν. 3429/ 
2005 «Δημόσιες Επιχειρήσεις και Οργανισμοί (Δ.Ε.Κ.Ο.)» 
(ΦΕΚ 314/Α72005). 

2. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (ΦΕΚ 98/Α72005). 

3. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Καθορίζουμε, σύμφωνα με τις διατάξεις της παρ. 4 του 
άρθρου 13 του ν. 3429/2005 τη διαδικασία πρόσληψης προ¬ 
σωπικού στις δημόσιες επιχειρήσεις ΟΣΕ ΑΕ, ΕΔΙΣΥ ΑΕ, ΤΡΑΙ- 
ΝΟΣΕ ΑΕ, ΓΑΙΑΟΣΕ ΑΕ, ΟΑΣΑ ΑΕ, ΕΟΕΛ ΑΕ, ΗΣΑΠ ΑΕ, ΗΛΠΑΠ 
ΑΕ, ΟΛΥΜΠΙΑΚΗ ΑΕΡΟΠΟΡΙΑ ΥΠΗΡΕΣΙΕΣ Α.Ε., ΟΛΥΜΠΙΑΚΗ 
ΑΕΡΟΠΛΟΙΑ Α.Ε. και ΓΑΛΙΛΑΙΟΣ ΕΛΛΑΣ Α.Ε. ως εξής: 

Άρθρο 1 

Το πάσης φύσεως προσωπικό των δημοσίων επιχει¬ 
ρήσεων ΟΣΕ ΑΕ, ΕΔΙΣΥ ΑΕ, ΤΡΑΙΝΟΣΕ ΑΕ, ΓΑΙΑΟΣΕ ΑΕ, 
ΟΑΣΑ ΑΕ, ΕΟΕΛ ΑΕ, ΗΣΑΠ ΑΕ, ΗΛΠΑΠ ΑΕ, ΟΛΥΜΠΙΑΚΗ 
ΑΕΡΟΠΟΡΙΑ ΥΠΗΡΕΣΙΕΣ Α.Ε., ΟΛΥΜΠΙΑΚΗ ΑΕΡΟΠΛΟΙΑ Α.Ε. 
και ΓΑΛΙΛΑΙΟΣ ΕΛΛΑΣ Α.Ε. προσλαμβάνεται με σύμβαση 
εξαρτημένης εργασίας για δοκιμαστική περίοδο μέχρι 
επτά (7) μηνών. 

1. Η πρόσληψη γίνεται ύστερα από προκήρυξη, η οποία 
εκδίδεται από τις ανωτέρω δημόσιες επιχειρήσεις και με 
την οποία καθορίζονται: 

α) Ο αριθμός ανά ειδικότητα του προσωπικού που θα 
προσληφθεί, 

β) Τα απαιτούμενα κατά ειδικότητα προσόντα (κύρια, 
πρόσθετα ή και επικουρικά), 

γ) Τα κριτήρια πρόσληψης, 

δ) Η προθεσμία υποβολής των αιτήσεων των υποψηφί¬ 
ων, ο τρόπος υποβολής τους και η υπηρεσία στην οποία 
υποβάλλονται, 

ε) Τα απαιτούμενα δικαιολογητικά και ο χρόνος υπο¬ 
βολής τους, 

στ) Το δικαίωμα άσκησης ένστασης, ο τρόπος υποβο¬ 
λής της, ο χρόνος άσκησής της και το όργανο εξέτασής 
της · 

Τα οριζόμενα στην προκήρυξη προσόντα πρέπει να 
συντρέχουν το αργότερο κατά την ημέρα λήξεως της 
προθεσμίας υποβολής των αιτήσεων. 

Στην προκήρυξη αναφέρεται και η χρονική διάρκεια της 
δοκιμαστικής περιόδου. 

2. Η προκήρυξη αποστέλλεται στο Α.Σ.Ε.Π., το οποίο 
εγκρίνει ή τροποποιεί αυτήν μέσα σε δέκα (10) εργάσι¬ 
μες ημέρες από την περιέλευση σ’ αυτό του αντίστοιχου 
σχεδίου προκήρυξης. Αν παρέλθει άπρακτη η προθεσμία 
των δέκα (10) ημερών, τεκμαίρεται η σύμφωνη γνώμη του 
Α.Σ.Ε.Π. 

Μετά την έγκριση ή τροποποίηση της προκήρυξης 
από το Α.Σ.Ε.Π. ή την πάροδο άπρακτης της προθε¬ 
σμίας των δέκα (10) ημερών, η προκήρυξη δημοσιεύ¬ 
εται στο Τεύχος Προκηρύξεων ΑΣΕΠ της Εφημερίδας 
της Κυβερνήσεως σύμφωνα με το άρθρο 7 παρ. 9 του 
ν. 3469/2006 (ΦΕΚ 131/Α728.6.2006) και αναρτάται στο 
κατάστημα της δημόσιας επιχείρησης καθώς και στο 
κατάστημα του Δήμου ή της Κοινότητας, όπου αυτή 
εδρεύει. Περίληψη της προκήρυξης δημοσιεύεται σε δύο 
(2) τουλάχιστον ημερήσιες εφημερίδες των Αθηνών και 
μία της Θεσσαλονίκης. 

3. Τριμελής τουλάχιστον Επιτροπή που συγκροτείται 
από το Δ.Σ., της δημόσιας επιχείρησης, καταρτίζει πίνακα 
αποκλειόμενων για τυπικούς λόγους καθώς και προσωρινό 
πίνακα προσλήψεων οι οποίοι αναρτώνται στο κατάστη¬ 
μα της δημόσιας επιχείρησης. Κατά των πινάκων αυτών 
ασκείται ένσταση μόνο για λόγους νομιμότητας εντός 
δέκα (10) ημερών από την ανάρτησή τους, η οποία κατα¬ 
τίθεται αυτοπροσώπως ή αποστέλλεται ταχυδρομικώς 
επί αποδείξει στην δημόσια επιχείρηση. 

Η Επιτροπή εξετάζει τις ενστάσεις και καταρτίζει τον 
οριστικό πίνακα προσληπτέων τον οποίο αποστέλλει στο 
Α.Σ.Ε.Π. εντός δέκα (10) ημερών από την κατάρτισή του 
για περαιτέρω έλεγχο. 

Το Α.Σ.Ε.Π., αφού ελέγξει τη νομιμότητα του οριστικού 
πίνακα προσληπτέων, κυρώνει αυτόν και τον επιστρέφει 
στη δημόσια επιχείρηση. Ο πίνακας προσληπτέων απο- 
στέλλεται προς δημοσίευση στην Εφημερίδα της Κυβέρ¬ 
νησης, σύμφωνα με το άρθρο 5 παρ. 2, περίπτωση ιε του 
ν. 3469/2006 (ΦΕΚ 131/Α728.6.2006). 

Άρθρο 2 

1. Το προσωπικό που προσλαμβάνεται βάσει των πινά¬ 
κων προσληπτέων συνάπτει με τη δημόσια επιχείρηση 
σύμβαση εξαρτημένης εργασίας για δοκιμαστική περίοδο 
διάρκειας μέχρι επτά (7) μηνών. Η χρονική διάρκεια της 
δοκιμαστικής περιόδου αναγράφεται στο κείμενο της σύμ¬ 
βασης που υπογράφει ο νεοπροσλαμβανόμενος. 

2. Ένα μήνα πριν τη λήξη του χρόνου της δοκιμαστικής 
περιόδου συντάσσεται φύλλο αξιολόγησης του υπαλλή¬ 
λου από δύο προϊσταμένους του, για την καταλληλότητα 


και την επάρκειά του να ανταποκριθεί στα καθήκοντά 
για τα οποία προσλήφθηκε. Το Διοικητικό Συμβούλιο 
της δημόσιας επιχείρησης, λαμβάνοντας υπόψη το φύλ¬ 
λο αξιολόγησης, εκδίδει αιτιολογημένη απόφαση για τη 
σύναψη, ή μη, της σύμβασης εργασίας αορίστου χρόνου. 
Η απόφαση αυτή, θετική ή αρνητική, ελέγχεται από το 
Α.Σ.Ε.Π., σύμφωνα με τις κείμενες διατάξεις που διέπουν 
τη λειτουργία του. 

3. Μετά τον έλεγχο από το Α.Σ.Ε.Π. και εφόσον τούτο 
αποφανθεί θετικά, το αρμόδιο όργανο της δημόσιας επι¬ 
χείρησης συνάπτει με τον προσλαμβανόμενο σύμβαση 
εργασίας αορίστου χρόνου, σύμφωνα με τις κείμενες κάθε 
φορά διατάξεις της εργατικής νομοθεσίας. 

4. Ο χρόνος της δοκιμαστικής περιόδου αναγνωρίζεται 
για κάθε συνέπεια. 

Η ισχύς της απόφασης αυτής αρχίζει από την ημερο¬ 
μηνία δημοσιεύσεώς της στην Εφημερίδα της Κυβερνή¬ 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2007 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΑΝΑΠΤΥΞΗΣ 


ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 


Δ. ΣΙΟΥΦΑΣ Β. ΜΑΓΓΙΝΑΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ. ΛΙΑΠΗΣ 
-♦- 

Αριθμ. οικ. 9327 (5) 

Εξουσιοδότηση στο Γ ενικό Γ ραμματέα, στον Ειδικό Γ ραμ- 
ματέα, στον Προϊστάμενο Γ ενικής Διεύθυνσης και 
στους Προϊσταμένους των Διευθύνσεων των Αυτο¬ 
τελών Τμημάτων και των Τμημάτων του Υπουργείου 
Μακεδονίας - Θράκης για υπογραφή εγγράφων «Με 
εντολή Υπουργού». 

Ο ΥΠΟΥΡΓΟΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις 

α) Των άρθρων 54 και 90 του π.δ. 63/2005 «Κωδικοποίη¬ 
ση της νομοθεσίας για την Κυβέρνηση και τα κυβερνητικά 
όργανα (ΦΕΚ 98/Α').β) Του άρθρου 9 του ν. 2690/ 1999 
«Κύρωση του Κώδικα Διοικητικής Διαδικασίας και άλλες 
διατάξεις» (ΦΕΚ 45/Α'). 

γ) Του άρθρου 18 ν. 3489/2006 «Ζώνη Καινοτομίας Θεσ¬ 
σαλονίκης και άλλες διατάξεις» (ΦΕΚ 205/Α'). 

δ) Του π.δ. 167/2005 «Οργανισμός του Υπουργείου Μα¬ 
κεδονίας - Θράκης» (ΦΕΚ 220/Α'). 

ε) Του π.δ. 358/1986 «Καθορισμός αρμοδιοτήτων Υπουρ¬ 
γείου Βόρειας Ελλάδας» (ΦΕΚ 158/Α'). 

στ) Της υπ’ αριθμ. οικ. 301/15.1.2007 κοινής υπουργικής 
απόφασης «Συγκρότηση ενιαίου διοικητικού τομέα και 
σύσταση θέσης Ειδικού Γ ραμματέα στο Υπουργείο Μα¬ 
κεδονίας - Θράκης» (ΦΕΚ 80/Β'). 

2. Την ανάγκη απλούστευσης των διαδικασιών κατά την 
άσκηση των αρμοδιοτήτων των οργάνων του Υπουργείου 
και με σκοπό την ταχεία διεκπεραίωση των υποθέσεων 
και την εξασφάλιση της εύρυθμης και αποδοτικής λει¬ 
τουργίας των Υπηρεσιών του Υπουργείου. 

3. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εξουσιοδοτούμε τον Γενικό Γραμματέα, τον Ειδικό 
Γραμματέα Οικονομίας και Τουριστικής Ανάπτυξης-Περι- 
βάλλοντος και Υποδομών, τον Προϊστάμενο Γ ενικής Διεύ¬ 
θυνσης και τους Προϊσταμένους Διευθύνσεων, Αυτοτελών 
Τμημάτων και Τμημάτων του Υπουργείου Μακεδονίας 
- Θράκης να υπογράφουν «Με εντολή του Υπουργού» 
αποφάσεις, εγκυκλίους, έγγραφα, εντάλματα και εντολές 
ή άλλες διοικητικές πράξεις αναφερόμενες στα ακόλουθα 
αντικείμενα: 

Α. Τον Γ ενικό Γ ραμματέα 

Να υπογράφει έγγραφα και διοικητικές πράξεις που 
αφορούν: 

1. Τη διαβίβαση εγγράφων υπαλλήλων του Υπουργείου 
που απευθύνονται στο Υπηρεσιακό Συμβούλιο, με εξαί¬ 
ρεση αυτά που αφορούν στην επιλογή Προϊσταμένων 
Διευθύνσεων, Τμημάτων ή Γραφείων. 

2. Τη χορήγηση κάθε είδους αδειών με ή χωρίς αποδο¬ 
χές στον Προϊστάμενο της Γ ενικής Διεύθυνσης και στον 
Προϊστάμενο και τους υπαλλήλους του Αυτοτελούς Τμή- 
ματος Επιθεώρησης και Συντονισμού των Υπηρεσιών του 
Υ-ΜΑΘ και των Εποπτευόμενων Φορέων. 

3. Τη μετακίνηση εκτός έδρας στο εσωτερικό ή το εξω¬ 
τερικό του Προϊσταμένου της Γενικής Διεύθυνσης και 
του Προϊσταμένου και των υπαλλήλων του Αυτοτελούς 
Τμήματος Επιθεώρησης και Συντονισμού των Υπηρεσιών 
του Υ-ΜΑΘ και των Εποπτευόμενων Φορέων. Ακόμη, τη 
μετακίνηση εκτός έδρας στο εξωτερικό των Προϊσταμέ¬ 
νων και υπαλλήλων όλων των Διευθύνσεων, Αυτοτελών 
Τμημάτων και Γραφείων, εκτός των Διευθύνσεων Περι¬ 
βάλλοντος και Υποδομών και Οικονομίας και Τουριστικής 
Ανάπτυξης. 

4. Τις βασικές εγκυκλίους για την παροχή οδηγιών 
στις αρμόδιες Υπηρεσίες του Υπουργείου και στα 
Ν.Π.Δ.Δ. που αυτό εποπτεύει σχετικά με τη μεθόδευση 
και το συντονισμό της κοινής δραστηριότητάς τους, 
με σκοπό την αποτελεσματική υλοποίηση της Κυβερ¬ 
νητικής πολιτικής, καθώς και για θέματα που αφορούν 
στην Ευρωπαϊκή Ένωση και γενικά στους διεθνείς ορ¬ 
γανισμούς. 

5. Τις απαντήσεις σε αιτήσεις επανεξέτασης, υπομνή¬ 
ματα, αναφορές παραπόνων ή καταγγελίες πολιτών κατά 
ενεργειών ή απαντήσεων των οργάνων του Υπουργείου 
στις περιπτώσεις που δόθηκαν αρνητικές απαντήσεις σε 
πρώτο βαθμό από άλλα κατώτερα από αυτόν όργανα των 
Υπηρεσιών του Υπουργείου. 

6. Τη διενέργεια πρόχειρων μειοδοτικών διαγωνισμών, 
την κατακύρωση των αποτελεσμάτων τους και την υπο¬ 
γραφή των σχετικών συμβάσεων από το ποσό των 15.000 
€ έως το ποσό των 45000 €, σύμφωνα με την ισχύουσα 
νομοθεσία. 

7. Τ ις πρόσθετες αμοιβές και τη συγκρότηση των συ¬ 
νεργείων υπερωριακής απασχόλησης των υπαλλήλων του 
Γ ραφείου του Γ ενικού Γ ραμματέα. 

8. Τα έγγραφα που αφορούν σε θέματα εξειδίκευσης 
της κυβερνητικής πολιτικής και την επιλογή των μέσων 
για την άσκησή της. 

9. Τα έγγραφα που αφορούν σε διοικητική εποπτεία 
των εποπτευόμενων από το Υ-ΜΑΘ φορέων εκτός αν 
ρυθμίζεται διαφορετικά από τις κείμενες διατάξεις. 

10. Τη διαβίβαση των μέσων κοινοβουλευτικού ελέγχου 
(Ερωτήσεις - Επερωτήσεις - Αναφορές κ,λπ.) προς τους 
εποπτευόμενους φορείς του Υπουργείου. 


11. Ερωτήματα για γνωμοδότηση απευθυνόμενα προς 
το Γραφείο του Νομικού Συμβούλου του Κράτους του 
Υπουργείου Μακεδονίας - Θράκης. 

12. Τ ο συντονισμό των ενεργειών όλων των υπηρεσιών 
του ΥΜΑΘ και των εποπτευόμενων πολιτικών δυνάμεων 
του χώρου Μακεδονίας - Θράκης, στον τομέα Παλλαϊκής 
Αμυνας - Πολιτικής Σχεδίασης Έκτακτης Ανάγκης (ΠΑΜ 

- ΠΣΕΑ) 

- Την υλοποίηση των Σχεδίων ΠΑΜ - ΠΣΕΑ 

- Τον ετήσιο προϋπολογισμό Σχεδίων ΠΑΜ - ΠΣΕΑ του 
Υπουργείου 

- Τις ετήσιες εκθέσεις προόδου της Δ/νσης ΠΑΜ 

- ΠΣΕΑ 

- Τον χειρισμό θεμάτων κανονισμού ασφαλείας ΠΑΜ 

- ΠΣΕΑ 

- Τα μέτρα που πρέπει να λαμβάνονται για την οργά¬ 
νωση και λειτουργία της Δ/νσης. 

13. Τα γενικότερα θέματα εθιμοτυπίας δημοσίων εορτών 
και επίσημων τελετών. 

Β. Τον Ειδικό Γραμματέα Οικονομίας και Τουριστικής 
Ανάπτυξης-Περιβάλλοντος και Υποδομών 

Να υπογράφει έγγραφα και διοικητικές πράξεις, των 
υπαγόμενων στην Ειδική Γραμματεία Διευθύνσεων Περι¬ 
βάλλοντος και Υποδομών και Οικονομίας και Τουριστικής 
Ανάπτυξης και οι οποίες αφορούν: 

1. Τη χορήγηση κάθε είδους αδειών με ή χωρίς αποδοχές 
στους Προϊσταμένους των ανωτέρω Διευθύνσεων. 

2. Τη μετακίνηση εκτός έδρας στο εσωτερικό ή στο εξω¬ 
τερικό των Προϊσταμένων των ανωτέρω Διευθύνσεων. 

3. Τ ις πρόσθετες αμοιβές και τη συγκρότηση των συ¬ 
νεργείων υπερωριακής απασχόλησης των υπαλλήλων του 
Γ ραφείου του Ειδικού Γ ραμματέα και των Προϊσταμένων 
και υπαλλήλων των ανωτέρω Διευθύνσεων. 

4. Την έγκριση ανακατασκευής διατηρητέων κτιρίων, τα 
οποία έχουν κατεδαφιστεί από γεγονότα που οφείλονται 
σε ανωτέρα βία, όπως σεισμό, πυρκαγιά, πλημμύρα, ή 
κρίνονται κατεδαφιστέα με πρωτόκολλα «επικινδύνως 
ετοιμόρροπου». 

5. Τον ορισμό ειδικών όρων και περιορισμών δόμησης 
ή χρήσης, κατά παρέκκλιση από κάθε γενική ή ειδική 
διάταξη, σε ακίνητα που είναι όμορα με τα διατηρητέα 
κτίρια ή σε ζώνες γύρω από αυτά, για την προστασία και 
ανάδειξη των διατηρητέων κτιρίων. 

6. Τα θέματα που αφορούν στον τρόπο συνεργασίας 
μεταξύ των Τμημάτων ΠΕΧΩΔΕ της Διεύθυνσης Περιβάλ¬ 
λοντος και Υποδομών και Πολιτιστικής Κληρονομιάς και 
Σύγχρονου Πολιτισμού της Διεύθυνσης Παιδείας, Πολιτι¬ 
σμού και Κοινωνικής Προστασίας. 

7. Την εύρυθμη λειτουργία, τον συντονισμό, τον προ¬ 
γραμματισμό και την αξιολόγηση των αποτελεσμάτων 
της δράσης των ανωτέρω Διευθύνσεων. 

8. Τη μετακίνηση υπαλλήλων από Διεύθυνση σε Διεύ¬ 
θυνση για κάλυψη υπηρεσιακών αναγκών μεταξύ των 
ανωτέρω Διευθύνσεων. 

9. Την έγκριση ανακατασκευής ακινήτων και στοιχείων 
αρχιτεκτονικής κληρονομιάς στην αρχική τους μορφή 
αν έχουν χαρακτηριστεί διατηρητέα, ή έχει κινηθεί γϊ 
αυτά η διαδικασία χαρακτηρισμού τους ως διατηρητέων, 
βρίσκονται σε κατάσταση επικινδύνου ετοιμορροπίας με 
δυνατότητα άμεσης αποσόβησης του κινδύνου με ηπιότε¬ 
ρα μέτρα, όπως αντιστηρίξεις, υποστηλώσεις, επισκευές, 
μερικές κατεδαφίσεις. 

10. Την υπογραφή των αιτιολογικών εκθέσεων για το 
χαρακτηρισμό κτιρίων ή συνόλων ως διατηρητέων καθώς 
και ζωνών προστασίας, στοιχείων ανθρωπογενούς χαρα- 

κτήρα όπως περιγράφονται στο άρθρο 4 του ισχύοντος 
ΓΟΚ. Την έγκριση μελετών επισκευής και αποκατάστασης 
διατηρητέων κτιρίων, προσθήκης νέων κτιρίων κατ’ επέ¬ 
κταση ή καθ’ ύψος επί διατηρητέων κτιρίων καθώς και 
επί οικοπέδων ομόρων διατηρητέων. 

11. Την έγκριση μελετών επισκευής, αποκατάστασης και 
αλλαγής χρήσης διατηρητέων κτιρίων, συνόλων και ζωνών 
καθώς και στοιχείων του ανθρωπογενούς περιβάλλοντος 
που έχουν χαρακτηριστεί ως διατηρητέα. 

12. Την επισκευή, συντήρηση και ανακαίνιση του Διοικη¬ 
τηρίου και του Κυβερνείου 

Γ. Τον Προϊστάμενο Γενικής Διεύθυνσης 

Να υπογράφει έγγραφα και διοικητικές πράξεις των 
υπαγόμενων στη Γενική Διεύθυνση οργανικών μονάδων 
και συγκεκριμένα των παρακάτω Διευθύνσεων: 

• Διοίκησης 

• Εξωτερικών, Αμυνας, Ασφάλειας και Δικαιοσύνης 

• Παιδείας, Πολιτισμού και Κοινωνικής Προστασίας 

και των ακόλουθων Αυτοτελών Τμημάτων: 

• Αυτοτελές Τμήμα Διοικητικής Ανάπτυξης και Ηλεκτρο¬ 
νικής Διακυβέρνησης 

• Αυτοτελές Τμήμα Μέσων Μαζικής Ενημέρωσης 

• Αυτοτελές Τμήμα Ποιότητας και Αποδοτικότητας 

• Αυτοτελές Τμήμα Διευκόλυνσης Ατόμων με Αναπη¬ 
ρ- 

Ειδικότερα τα έγγραφα και οι διοικητικές πράξεις των 
παραπάνω οργανικών μονάδων για τις οποίες εξουσιο¬ 
δοτείται ο Προϊστάμενος της Γενικής Διεύθυνσης αφο¬ 
ρούν: 

1. Τον προγραμματισμό των δράσεων και την αξιολό¬ 
γηση των αποτελεσμάτων της δραστηριότητας των υπη¬ 
ρεσιακών μονάδων. 

2. Τα θέματα που αφορούν στη συνεργασία Διευθύνσε¬ 
ων και Αυτοτελών Τμημάτων μεταξύ τους. 

3. Τα έγγραφα ή αποφάσεις που αφορούν την εύρυθμη 
λειτουργία των Υπηρεσιακών μονάδων. 

4. Τα αναφερόμενα σε θέματα που άπτονται της κα¬ 
λής λειτουργίας των Διευθύνσεων Αυτοτελών Τμημάτων, 
Τμημάτων και Γραφείων. 

5. Τις ετήσιες ή άλλες εκθέσεις απολογιστικού ή προ¬ 
γραμματικού χαρακτήρα. 

6. Τους προγραμματισμούς των δραστηριοτήτων των 
Διευθύνσεων και Αυτοτελών Τμημάτων του Υπουργείου. 

7. Τα έγγραφα που αφορούν στις σχέσεις με τις δη¬ 
μόσιες Υπηρεσίες και τις διοικητικές Υπηρεσίες άλλων 
Υπουργείων. 

8. Τη μετακίνηση υπαλλήλων από Διεύθυνση σε Διεύ¬ 
θυνση για κάλυψη υπηρεσιακών αναγκών και αύξηση της 
ποιότητας και της αποδοτικότητας. 

9. Τη μετακίνηση εκτός έδρας στο εσωτερικό των Προϊ¬ 
σταμένων Διευθύνσεων, των Προϊσταμένων και υπαλλήλων 
των Αυτοτελών Τμημάτων και του Γραφείου Δημοσίων 
Σχέσεων Τύπου και Εθιμοτυπίας, εφόσον το περιεχόμενό 
τους δεν εμπίπτει στην αρμοδιότητα του Γ ενικού Γ ραμ- 
ματέα ή του Ειδικού Γραμματέα. 

10. Τη χορήγηση κάθε είδους αδειών με ή χωρίς αποδο¬ 
χές, στους Προϊσταμένους Διευθύνσεων και στους Προ¬ 
ϊσταμένους και υπαλλήλους των Αυτοτελών Τμημάτων 
εφόσον το περιεχόμενό τους δεν εμπίπτει στην αρμοδιό¬ 
τητα του Γ ενικού Γ ραμματέα ή του Ειδικού Γ ραμματέα. 

11. Τα γενικότερης σημασίας θέματα οργάνωσης και με¬ 
θόδων εκπαίδευσης, μηχανογράφησης και στατιστικής. 

12. Τα θέματα αρμοδιότητας Προϊσταμένων Διευθύνσε¬ 
ων, εφόσον για την έκδοση των σχετικών αποφάσεων ή 
εγγράφων συμπράττουν περισσότερες Διευθύνσεις. 


13. Την παροχή γενικών οδηγιών, εγκυκλίων και κανόνων 
- διαδικασιών που αφορούν σε θέματα αρμοδιότητας της 
Διοίκησης εφόσον το περιεχόμενό τους δεν εμπίπτει στην 
αρμοδιότητα του Γενικού Γραμματέα όπως αναφέρεται 
παραπάνω. 

14. Τη διενέργεια Ενόρκων Διοικητικών Εξετάσεων 
(ΕΔΕ). 

15. Τη συγκρότηση των συνεργείων υπερωριακής απα¬ 
σχόλησης που αφορούν τους Προϊσταμένους και υπαλλή¬ 
λους των Διευθύνσεων, Τμημάτων, Αυτοτελών Τμημάτων 
και Γ ραφείων που υπάγονται στη Γ ενική Διεύθυνση σύμ¬ 
φωνα με τις κείμενες διατάξεις. 

Δ. Τους Προϊσταμένους των Διευθύνσεων 

Να υπογράφουν έγγραφα και διοικητικές πράξεις που 
αφορούν: 

Γ ενικά: 

1. Τη μετακίνηση εκτός έδρας στο εσωτερικό των Προϊ¬ 
σταμένων Τμημάτων και των υπαλλήλων της Διεύθυνσής 
τους. 

2. Τη μετακίνηση υπαλλήλων μέσα στη Διεύθυνσή τους. 

3. Τις απαντήσεις σε αναφορές παραπόνων πολιτών, 
νομικών προσώπων ή υπαλλήλων, οι οποίες αφορούν ζη¬ 
τήματα για τα οποία η Υπηρεσία έχει λάβει θέση σύμφωνα 
με το Σύνταγμα και το νόμο. 

4. Τις περιλήψεις Αποφάσεων και Πράξεων γενικά που 
δημοσιεύονται στην Εφημερίδα της Κυβερνήσεως καθώς 
και τα σχετικά διαβιβαστικά έγγραφα. 

5. Την παροχή προς άλλες Αρχές των αιτούμενων πλη¬ 
ροφοριών για ζητήματα αρμοδιότητας τους, καθώς και 
τη διαβίβαση των αιτήσεων πολιτών ή υπαλλήλων (για τα 
υπηρεσιακά τους θέματα) προς τις αρμόδιες κατά νόμο 
Αρχές, εφόσον δεν είναι γενικότερου ενδιαφέροντος. 

6. Τη διαβίβαση εγκυκλίων, λοιπών εγγράφων οργα¬ 
νωτικού ή πληροφοριακού χαρακτήρα του Υπουργείου ή 
άλλων Υπηρεσιών προς τους εποπτευόμενους φορείς του 
Υ-ΜΑΘ και προς άλλες Υπηρεσίες, εκτός των θεμάτων 
που υπάγονται σε ανώτερο ιεραρχικά όργανο. 

7. Τη χορήγηση αντιγράφων από τα πρωτότυπα έγγρα¬ 
φα της αρμοδιότητάς τους που τηρούνται στο Γ ραφείο 
Εμπιστευτικών Εγγράφων. 

8. Τις απαντήσεις σε ερωτήματα Υπηρεσιών τους για 
την έννοια των διατάξεων που ισχύουν σε θέματα των 
Διευθύνσεών τους, καθώς και τις απαντήσεις σε αιτήσεις 
Υπηρεσιών, πολιτών ή υπαλλήλων με τις οποίες παρέχο¬ 
νται πληροφορίες. 

9. Τη διαβίβαση εγγράφων αρμοδιότητας της Διεύ¬ 
θυνσής τους εντός και εκτός του Υπουργείου εφόσον 
δεν υπάγονται στην αρμοδιότητα ανώτερων ιεραρχικά 
οργάνων. 

10. Την παροχή στατιστικών στοιχείων και αντιγράφων 
μελετών και εκθέσεων που αφορούν σε θέματα της Δι¬ 
εύθυνσής τους. 

11. Τη συγκρότηση των επιτροπών εκκαθάρισης των 
αρχείων των Διευθύνσεων ή Υπηρεσιών τους. 

12. Την υπογραφή εγγράφων με την ένδειξη «ΑΡΧΕΙΟ», 
όταν πρόκειται για θέματα ιδιαίτερης σημασίας. 

13. Την ανακοίνωση έκδοσης και δημοσίευσης Προεδρι¬ 
κών Διαταγμάτων που αναφέρονται στις αρμοδιότητες 
της Διεύθυνσής τους και την κοινοποίησή τους στους 
ενδιαφερομένους. 

14. Την αποστολή στο ΣτΕ και σε άλλα διοικητικά δι¬ 
καστήρια των εκθέσεων κατά αιτήσεων ακύρωσης ή 
αναστολής πράξεων και αποφάσεων αρμοδιότητας της 
Υπηρεσίας τους, καθώς επίσης και την αποστολή των 
σχετικών φακέλων σ’ αυτά. 

15. Τα έγγραφα που αφορούν την αυτεπάγγελτη ανα¬ 
ζήτηση δικαιολογητικών σύμφωνα με τις κείμενες δια¬ 
τάξεις. 

Ειδικότερα: 

Να υπογράφουν έγγραφα και διοικητικές πράξεις που 
αφορούν: 

1) Τον Προϊστάμενο της Διεύθυνσης Οικονομίας και Του¬ 
ριστικής Ανάπτυξης 

1. Στη σύνταξη και εισήγηση ολοκληρωμένων προγραμ¬ 
μάτων και μελετών σύμφωνα με την ισχύουσα νομοθε¬ 
σία. 

2. Στη σύνταξη και πρόταση σχετικά με τις κατ’ έτος 
πιστώσεις για τα εκτελούμενα έργα από το Υ-ΜΑΘ στην 
περιοχή ευθύνης του. 

3. Στον προγραμματισμό και τον έλεγχο της εφαρμογής 
των απαιτούμενων έργων στην παραμεθόρια ζώνη. 

4. Στη συγκέντρωση και στατιστική παρακολούθηση 
των οικονομικών και κοινωνικών μεγεθών. 

5. Στη σύνταξη, διαδικασία κατάρτισης του ΘΗΣΕΑΣ ή 
άλλων προγραμμάτων μελετών και ενεργειών στο πλαίσιο 
των παραπάνω. 

2) Τον Προϊστάμενο της Διεύθυνσης Παιδείας Πολιτι¬ 
σμού και Κοινωνικής Προστασίας 

1. Στα γενικότερα θέματα της αλληλογραφίας που αφο¬ 
ρούν στο αντικείμενο της Διεύθυνσης και των επιμέρους 
Τμημάτων της. 

2. Στα θέματα αλληλογραφίας που αφορούν πολιτιστι¬ 
κές δράσεις, θέματα παιδείας, νέας γενιάς και αθλητισμού 
και άλλες σχετικές δράσεις. 

3) Τον Προϊστάμενο της Διεύθυνσης Διοίκησης 

1. Στην αντίκρουση των αιτήσεων ακύρωσης ή προσφυ¬ 
γών υπαλλήλων κατ’ αποφάσεων του Υπουργείου, που 
ασκούνται ενώπιον του ΣτΕ και των Διοικητικών Εφετείων, 
για την υποστήριξη των απόψεων και των συμφερόντων 
του Δημοσίου σχετικά με τις υποθέσεις αυτές. 

2. Στην υπηρεσιακή κατάσταση των υπαλλήλων (προ¬ 
αγωγές, αποδοχή αιτήσεων παραιτήσεων από την Υπη¬ 
ρεσία, αυτοδίκαιη λύση υπαλληλικής σχέσης κ.λπ.) εκτός 
από τις περιπτώσεις που ανατίθενται με την παρούσα 
στο Γενικό Γραμματέα. 

3. Στην εγκατάσταση ή επέκταση τηλεφωνικών συνδέ¬ 
σεων για την εξυπηρέτηση των Υπηρεσιών του Υπουρ¬ 
γείου. 

4. Στην εκκαθάριση και εντολή πληρωμής σταθερών 
δαπανών μισθών και επιμισθίων, διαρκούς ή περιοδικού 
χαρακτήρα, τη σύνταξη του προϋπολογισμού και την υπο¬ 
βολή αυτού στο Υπουργείο Οικονομίας και Οικονομικών. 

5. Στην υπογραφή συμβάσεων από το ποσό των 3.000 
ευρώ έως το ποσό των 15.000 ευρώ. 

6. Στη χορήγηση κάθε είδους αδειών με ή χωρίς αποδο¬ 
χές στους Προϊσταμένους και υπαλλήλους των Τμημάτων 
όλων των Διευθύνσεων, εκτός των αναρρωτικών αδειών 
των υπαλλήλων του Υ-ΜΑΘ με κάθε σχέση εργασίας. 

4) Τ ον Προϊστάμενο της Διεύθυνσης Εξωτερικών Άμυνας 
Ασφάλειας και Δικαιοσύνης 

1. Στη σύνταξη μελετών και προγραμμάτων για τις κατ’ 
έτος πιστώσεις προς υλοποίηση των αρμοδιοτήτων της 
Διεύθυνσης. 

2. Στη συγκέντρωση και στατιστική παρακολούθηση των 
οικονομικών και κοινωνικών μεγεθών, που απορρέουν από 
τις αρμοδιότητες της Διεύθυνσης. 

5) Τ ον Προϊστάμενο της Διεύθυνσης Παλλαϊκής Άμυνας - 
Πολιτικής Σχεδίασης Έκτακτης Ανάγκης (Π.ΑΜ. - Π.Σ.Ε.Α.) 

Στις αρμοδιότητες που προβλέπονται από τις ισχύουσες 
κάθε φορά ειδικές διατάξεις 


6) Τ ον Προϊστάμενο της Διεύθυνσης Περιβάλλοντος και 
Υποδομών 

1. Στην παρακολούθηση, μελέτη, έλεγχο και διατύπωση 
υποδείξεων και προτάσεων για της κάθε μορφής και φύ¬ 
σης δραστηριότητες που σχετίζονται με την προστασία, 
τη διατήρηση και την αποκατάσταση του περιβάλλοντος 
στον ευρύτερο χώρο της Μακεδονίας και Θράκης. 

2. Στην υπογραφή των διαβιβαστικών εγγράφων, που 
απευθύνονται προς τους φερόμενους ως ιδιοκτήτες δια¬ 
τηρητέων ή τους Ο.Τ.Α. για τα θέματα της αρμοδιότητάς 
τους. 

3. Στα έγγραφα παραπομπής θεμάτων της αρμοδιό¬ 
τητάς του σε επιτροπές των Πολεοδομικών Υπηρεσιών 
ή των Διευθύνσεων Περιβάλλοντος και Χωροταξίας του 
χώρου ευθύνης του Υπουργείου. 

7) Τον Προϊστάμενο της Διεύθυνσης Προστασίας και 
Ανάπτυξης του Θερμαϊκού Κόλπου 

1. Στην μελέτη, επεξεργασία και υποβολή στον Υπουργό 
Μακεδονίας - Θράκης προτάσεων, προγραμμάτων και 
μελετών αρμοδιότητας της Διεύθυνσης σύμφωνα με τις 
κείμενες διατάξεις. 

2. Στη συνεργασία της Διεύθυνσης με τις αρμόδιες 
Υπηρεσίες άλλων Υπουργείων, Περιφερειών και ΟΤΑ για 
θέματα αρμοδιότητας της Διεύθυνσης. 

3. Στην υποβολή προς τον Υπουργό Μακεδονίας - Θρά¬ 
κης ετήσιας απολογιστικής έκθεσης για το περιβάλλον 
της λεκάνης του Θερμαϊκού Κόλπου σύμφωνα με τις κεί¬ 
μενες διατάξεις. 

Ε. Τ ους Προϊσταμένους των Αυτοτελών Τ μημάτων 

Να υπογράφουν έγγραφα και διοικητικές πράξεις που 
αφορούν: 

1. Στη χορήγηση αντιγράφων από τα πρωτότυπα έγγρα¬ 
φα της αρμοδιότητάς τους που τηρούνται στο Γ ραφείο 
Εμπιστευτικών Εγγράφων. 

2. Στις απαντήσεις σε ερωτήματα Υπηρεσιών του Υπουρ¬ 
γείου για την έννοια των διατάξεων που ισχύουν σε θέ¬ 
ματα αρμοδιότητάς τους, καθώς και τις απαντήσεις σε 
αιτήσεις Υπηρεσιών, πολιτών ή υπαλλήλων με τις οποίες 
παρέχονται πληροφορίες. 

3. Στις απαντήσεις σε αναφορές παραπόνων πολιτών, 
νομικών προσώπων ή υπαλλήλων, οι οποίες αφορούν ζη¬ 
τήματα για τα οποία η Υπηρεσία έχει λάβει θέση σύμφωνα 
με το Σύνταγμα και το νόμο. 

4. Στην παροχή στατιστικών στοιχείων και αντιγράφων 
μελετών και εκθέσεων που αφορούν σε θέματα του Αυ¬ 
τοτελούς Τμήματός τους. 

5. Στη συγκρότηση των επιτροπών εκκαθάρισης των 
αρχείων του Αυτοτελούς Τμήματός τους. 

6. Στη διαβίβαση εγκυκλίων και λοιπών εγγράφων πλη¬ 
ροφοριακού χαρακτήρα του Υπουργείου ή άλλων Υπηρε¬ 
σιών προς τους εποπτευόμενους φορείς του Υ-ΜΑΘ και 
προς άλλες Υπηρεσίες, εκτός των θεμάτων που υπάγονται 
σε ανώτερο ιεραρχικά όργανο. 

7. Στην υπογραφή εγγράφων με την ένδειξη «ΑΡΧΕΙΟ» 
και «ΑΡΧΕΙΟ ΕΠΙΣΤΡΕΠΤΕΟ». 

8. Την ανακοίνωση έκδοσης και δημοσίευσης Νόμων, 
Προεδρικών Διαταγμάτων, Υπουργικών Αποφάσεων κ.λπ., 
που αναφέρονται στις αρμοδιότητες του Αυτοτελούς 
Τμήματός τους και την κοινοποίησή τους στους ενδια¬ 
φερομένους. 

9. Στην αίτηση στοιχείων και πληροφοριών από τις 
Αρχές 

10. Στην παροχή προς άλλες Αρχές των αιτούμενων 
πληροφοριών για ζητήματα αρμοδιότητας τους, καθώς και 
τη διαβίβαση των αιτήσεων πολιτών ή υπαλλήλων (για τα 

υπηρεσιακά τους θέματα) προς τις αρμόδιες κατά νόμο 
Αρχές, εφόσον δεν είναι γενικότερου ενδιαφέροντος. 

11. Στα Υπηρεσιακά Σημειώματα της αρμοδιότητας των 
Αυτοτελών Τμημάτων τους. 

12. Στις περιλήψεις Αποφάσεων και Πράξεων γενικά που 
δημοσιεύονται στην Εφημερίδα της Κυβερνήσεως καθώς 
και τα σχετικά διαβιβαστικά έγγραφα. 

13. Στην έκδοση πιστοποιητικών και βεβαιώσεων σε θέ¬ 
ματα που σύμφωνα με το νόμο μπορούν να βεβαιωθούν 
από στοιχεία τα οποία τηρούνται στην Υπηρεσία τους. 

14. Στην έγκριση για τη χορήγηση αντιγράφων αδια- 
βάθμητων εγγράφων, που τηρούνται στο Υπουργείο, 
σε όσες περιπτώσεις αυτό επιτρέπεται, καθώς και των 
εγγράφων αποστολής των εν λόγω αντιγράφων στους 
ενδιαφερομένους. 

15. Στο σχεδίασμά, έλεγχο, παρακολούθηση και εκπό¬ 
νηση ειδικών πολιτικών και τη διατύπωση προτάσεων 
που σχετίζονται με τις αρμοδιότητες του Αυτοτελούς 
Τ μήματος. 

ΣΤ. Τους Προϊσταμένους Τμημάτων: 

Γ ενικά: 

1. Τα Υπηρεσιακά Σημειώματα της αρμοδιότητας των 
Τμημάτων τους. 

2. Την αίτηση στοιχείων και πληροφοριών από τις Αρχές 
εκτός από τα θέματα που έχουν ανατεθεί σε ανώτερα 
ιεραρχικά όργανα. 

3. Την έκδοση πιστοποιητικών και βεβαιώσεων σε θέμα¬ 
τα που σύμφωνα με το νόμο μπορούν να βεβαιωθούν από 
στοιχεία τα οποία τηρούνται στην Υπηρεσία τους. 

4. Την έγκριση για τη χορήγηση αντιγράφων αδιαβάθ- 
μητων εγγράφων, που τηρούνται στο Υπουργείο, σε όσες 
περιπτώσεις αυτό επιτρέπεται, καθώς και των εγγράφων 
αποστολής των εν λόγω αντιγράφων στους ενδιαφερο¬ 
μένους. 

5. Την υπογραφή εγγράφων με την ένδειξη «ΑΡΧΕΙΟ» 
και «ΑΡΧΕΙΟ ΕΠΙΣΤΡΕΠΤΕΟ». 

Ειδικότερα: 

1) Τον Προϊστάμενο του Τμήματος Προσωπικού της Δι¬ 
εύθυνσης Διοίκησης: 

1. Τις κάθε είδους ανακοινώσεις που αναφέρονται 
στην υπηρεσιακή κατάσταση του προσωπικού του 
Υπουργείου 

2. Την παραπομπή για υγειονομική εξέταση των υπαλ¬ 
λήλων και των υποψηφίων για διορισμό ή πρόσληψη, σύμ¬ 
φωνα με τις κείμενες διατάξεις, καθώς και την εισαγωγή 
των υπαλλήλων σε νοσοκομεία ή κλινικές. 

3. Τη θεώρηση των βιβλιαρίων νοσηλείας των υπαλλή¬ 
λων και των μελών των οικογενειών τους. 

4. Τη χορήγηση αναρρωτικών αδειών των υπαλλήλων 
του Υπουργείου με οποιαδήποτε σχέση εργασίας. 

2) Τον Προϊστάμενο του Τμήματος Οικονομικών Υπηρε¬ 
σιών και Λογιστηρίου της Διεύθυνσης Διοίκησης 

1. Την υπογραφή συμβάσεων έως το ποσό των 3.000 
ευρώ. 

2. Την προμήθεια οργάνων, ανταλλακτικών, εργαστη¬ 
ριακών υλικών και αναλώσιμων υλικών, την επισκευή και 
συντήρηση οργάνων στους χώρους της Υπηρεσίας και 
στους εκτός Υπηρεσίας εγκατεστημένους σταθμούς έως 
το ποσό των 3.000 ευρώ. 


3. Την επεξεργασία των στοιχείων και την κατάρτιση 
και εκτέλεση του προϋπολογισμού, την παρακολούθηση 
των πιστώσεων και την τήρηση των βιβλίων που προβλέ- 
πονται από το νόμο. 

4. Την έκδοση αποφάσεων εκποίησης κάθε περιουσιακού 
στοιχείου μέχρι το ποσό των 3.000 ευρώ. 

5. Την επεξεργασία των στοιχείων και την κατάρτιση 
του προγράμματος προμηθειών. 

6. Τη δαπάνη για τη συντήρηση και λειτουργία των 
κτιρίων και των μηχανολογικών εγκαταστάσεων έως το 
ποσό των 3.000 ευρώ. 

7. Την κίνηση, συντήρηση και αγορά ανταλλακτικών των 
αυτοκινήτων του Υπουργείου έως το ποσό των 3.000 
ευρώ. 

8. Τον καθορισμό των αποδοχών εν γένει του προσω¬ 
πικού που υπηρετεί με σχέση εργασίας ιδιωτικού δικαίου 
σύμφωνα με τις κείμενες διατάξεις. 

3) Τον Προϊστάμενο του Τμήματος Διοικητικής Υποστή¬ 
ριξης της Διεύθυνσης Διοίκησης 

Τις «Διαταγές Πορείας» και τα «Δελτία Κίνησης» για την 
κίνηση των υπηρεσιακών αυτοκινήτων, καθώς και όλα τα 
έγγραφα που αφορούν τη λειτουργία του Τμήματος Διοι¬ 
κητικής Υποστήριξης, εκτός των εγγράφων που υπάγονται 
σε ανώτερο ιεραρχικά όργανο. 

4. Τ ον Προϊστάμενο του Τ μήματος Γ ραμματείας της 
Διεύθυνσης Διοίκησης 

1. Τις απαντήσεις σε έγγραφα με τα οποία αποστέλ- 
λονται στο Υπουργείο πιστοποιητικά για επικύρωση του 
γνησίου της υπογραφής τους. 

2. Την αποστολή αντιγράφων εγγράφων του Υπουργείου 
που δεν λήφθηκαν από τις Αρχές στις οποίες απευθύ¬ 
νονται. 

3. Τη θεώρηση - επικύρωση κάθε είδους εγγράφων που 
εκδίδονται από Δημόσια Αρχή σύμφωνα με τις κείμενες 
διατάξεις. 

5) Τ ον Προϊστάμενο του Τ μήματος Νομικών Θεμάτων και 
Κοινοβουλευτικού Ελέγχου της Διεύθυνσης Διοίκησης 

1. Την παροχή γενικών οδηγιών προς τις οργανικές μο¬ 
νάδες του Υπουργείου για θέματα εφαρμογής της κείμε¬ 
νης νομοθεσίας εφόσον δεν εμπίπτουν στην αρμοδιότητα 
ανώτερου ιεραρχικά οργάνου. 

2. Τα έγγραφα παροχής νομικής συνδρομής σε θέματα 
κοινοβουλευτικού ελέγχου. 

Οι εξουσιοδοτούμενοι με την παρούσα Απόφαση να 
υπογράφουν «Με εντολή Υπουργού» υποχρεούνται να 
ενημερώνουν τα ανώτερα ιεραρχικά κλιμάκια για κάθε 
σοβαρό κατά την κρίση τους θέμα της αρμοδιότητάς τους 
και να προσκομίζουν σ’ αυτά τη σχετική αλληλογραφία 
πριν από την υπογραφή τους. 

Από τη δημοσίευση της παρούσας καταργούνται οι 
υπ’ αριθμ. οικ. 866/9.2.2006 (ΦΕΚ 176/Β') και οικ. 2326/ 
29.3.2006 (ΦΕΚ 444/Β') αποφάσεις οι οποίες αφορούν 
στο ίδιο θέμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Ιουλίου 2007 

Ο ΥΠΟΥΡΓΟΣ 

ΓΕΩΡΓΙΟΣ ΚΑΛΑΝΤΖΗΣ 

